text: Ewii-bestyrelse bliver siddende
  15 august 2017 kl. 19.15
  Efter fem timers møde tirsdag aften bliver Ewiis bestyrelse siddende, og Jørn Limann er valgt til ny formand.
  Bestyrelsen i Ewii bliver siddende, og Jørn Limann, der allerede sidder i bestyrelsen, er valgt af repræsentntskabet til ny formand uden modkandidat.
  Det skriver TV2 FYN.
  Det sker efter et fem timers langt repræsentantskabsmøde, hvor der blev stillet kritiske spørgsmål til bestyrelsen.
  Op til mødet havde flere kritiske repræsentantskabsmedlemmer stillet forslag bl.a. om bestyrelsens afgang, men sådan gik det ikke. 
  Repræsentantskabets stemte om mistillid til bestyrelsen, men det var altså ikke tilfældet. 23 stemte for mistillid. 82 stemte imod forslaget og udtrykte dermed opbakning til bestyrelsen.
  Den nye formand, Jørn Limann, er 65 år og har været i elbranchen i en lang årække. Blandt andet i Elsam. Siden 2008 har han rådgivet det irske og islandske elselskab. Han har også drevet et solcelle-selskab.
  Han har fem børn og bor i Eriitsø.
  TV2 FYNs erhvervsredaktør, Ole Frank Rasmussen, opdaterede live fra hele mødet. Se det hele her på tv2fyn.dk.
  